open-index/open-wikipedia-markdown huggingface dataset:
Милка Такева-Григоријевиќ

**Милка Такева - Григоријевиќ** (,  - , ) — македонски политиколог, една од најмаркатните женски личности во повоениот период на македонската политичка сцена и заслужен лик за развојот на Делчево во урбана општина.

## Животопис
Такева - Григоријевиќ е родена во 1935 година во Делчево и од млади години била активна на политичката сцена. Во Делчево завршила основно училиште, учителска школа во Штип, а дипломирала политички науки на Универзитетот во Белград. Била една од првите жени политиколози во поранешна Југославија.
Такева-Григоријевиќ била член на градското собрание на Град Скопје, како и на општинските собранија на Центар и Гази Баба. Исто така, била и пратеник на Републичкиот собор на Собранието на Македонија, каде што ги водела Одборот за здравство и социјална политика и Одборот за труд.

Од 1981 година до своето пензионирање во 1992 година била делегат на Сојузниот собор на Собранието на Југославија, а од 1986 до 1988 година била и претседател на Сојузниот собор на Собранието на Југославија, при што во два мандата била координатор на делегатите од Македонија, потпретседател на Одборот за здравство и социјална политика и член на Уставната комисија.

Активно била вклучена и во сферата на женските права, како претседател на Конференцијата за општествена активност на жените на Македонија, член на претседателството на Сојузната конференција за општествена активност на жените на Југославија, како и како потпретседател на Националниот совет на жените на Македонија (СОЖМ).

За својата активност има добиено бројни признанија и одликувања, меѓу кои: Орден на Републиката со сребрен венец, Орден заслуги за народ, Орден за труд со златен венец, како и Плакета за безбедност и Плакета за цивилна заштита на Владата на Југославија.

Била мажена за Душан Григоријевиќ и има еден син, Иван.

Починала во Скопје на 24 декември 2017 година.

## Наводи

Категорија:Македонски политиколози
Категорија:Луѓе од Делчево
Пелешки избув

[десно|мини|250x250пкс|'''Пелешка ерупција''': 1 Облак од [Вулканска пепел|пепел, 2 Падната вулканска пепел, 3 Лавина купола, 4 Вулканска бомба, 5 Пирокластичен проток, 6 Слоеви на лава и пепел, 7 Стратум 8 Магматски канал, 9 Магматско огниште 10 Дига]]
**Пелешка ерупција** — вид на вулканска ерупција која се одликува со брзо движење на пирокластични текови или бранови кои опожаруваат сè што ќе им се најде на патот. Притоа од вулканот големи количини на прашина, карпи и гас се исфрлаат од вулканот, кои потоа се спуштаат по падините како пирокластични потоци. Ваквата ерупција може да се случи кога магмата е многу вискозна, обично од риолитски или андезитски тип и истата дели сличности со вулканолошкиот тип на ерупција.

## Особености
Најважната одлика на пелешката ерупција е присуството на блескава лавина на топла вулканска пепел, таканаречениот „зажарен облак“ односно пирокластичниот тек како и формирањето на лавини куполи. Исто така е забележливо дека кратките текови на пепел создаваат конуси од пемза.

Почетната фаза на ерупција се одликува со пирокластичен тек. Талозите од тефра имаат помал обем и опсег од соодветните плиниски и вулкански ерупции. Вискозната магма потоа формира стрмни куполи или вулкански ' рбет во отворот на вулканот. Куполата подоцна може да колабира, што ќе резултира во текови на пепел и исфрлање зажарени камени блокови.

Циклусот на ерупција обично завршува по неколку години, но во некои случаи може да продолжи и неколку децении, како и во случај на вулканот Сантјагито.

## Име
Типот на ерупција името го добил по ерупцијата на вулканот Пеле на Карибите кој избувнал во 1902 година убивајќи 28 000 луѓе. Оваа пелешка ерупција била една од најголемите вулкански катастрофи на 20-от век која целосно го збришала градот Сен Пјер на Мартиник, (Антили), низ серија моќни ерупции.

## Примери
Други примери на пелешка ерупција се следниве:
* Ерупцијата во 1948–1951 на вулканот Хибок-Хибок на Филипините.
* Ерупцијата на 21 јануари 1951 на вулканот Ламингтон во Папуа Нова Гвинеја кој убил над 3000 луѓе.
* Ерупцијата во 1956 на вулканот Безимјани на Камчатка (Русија).
* Ерупцијата 21 април 1968 на вулканот М<nowiki/>ајон на Филипините.
* Ерупцијата во 1980 на планината Сент Хеленс во САД. 

## Наводи

Категорија:Видови на вулкански избуви
Неред и рана болка

**„Неред и рана болка“** (германски: *Unordnung und frühes Leid*) - новела на германскиот писател Томас Ман од 1925 година.

## Содржина
Во новелата се зборува за меланхоличната љубов на професорот по историја Корнелиус кон минатото и кон она што животот го осудил на пропаст. Притоа, за време на една домашна забава, четиригодишно девојче се „вљубува“ во убав студент, таја одразувајќи го кошмарот во кое се наоѓало граѓанското општество по Првата светска војна.

## Осврт кон романот
„Неред и рана болка“ е автобиографска приказна чие дејство се одвива во времето на револуцијата од 1918 година и инфлацијата. Во  професорот Корнелиус лесно може да се препознае самиот автор. Заснована врз психоанализата и напишана со многу хумор и со блага иронија, која не ја нарушува топлата симпатија за човекот и за неговата болка, оваа новела ги содржи сите одлики на раскажувачката постапка на Ман.

## Наводи

Категорија:Дела на Томас Ман
Категорија:Книги од 1925 година
Категорија:Новели
Црква „Св. Наум“ - Орман

**Свети Наум Охридски** — македонски православен храм во Охридското село Орман.  Таа е еднокорабна, градена од кршен камен со полукружна апсида на источната страна.

Црквата се наоѓа над селото, односно на ридот Чекоштина и е од поново време, однисно од 50тите години на XX век. Изградена од самите селани на некогашниот имот на манастирот Св. Наум. Орманци во минатото верувале дека духот на Св. Наум е присутен на овој простор и рано наутро кога одле на орање забелжувале како се издига сноп светлина и патува над езерото кон Св. Наум. Патронот на црквата се прославува на 3 јули секоја година.

## Галерија


Црква „Св. Наум Охридски“ - Орман (02).jpg|Црквата 
Црква „Св. Наум Охридски“ - Орман (03).jpg|Гробиштата


## Наводи

## Надворешни врски
*Службен профил на Facebook

Категорија:Орман (Охридско)
Црква „Вознесение Христово“ - Горно Лакочереј

**Вознесение Христово** — манастирска црква во Охридското село Горно Лакочереј.  Таа е главна и единствена црква во Лакочерејскиот манастир.
Црквата се наоѓа на околу 4 км југоисточно од селото, под падините на месноста **Дебела Леска** и е изградена во 1930 година. По својата градба, претставува развиен крст впишан во квадратна основа, со купола на средината. Градена е од делкан камен, во нововизантиски стил. Од јужната страна, истовремено, е изградена припрата. Фрескоживописана е во седумдесеттите години на XX век, за време на Митрополитот Дебарско-кичевски г. Методиј.
На 21 мај 2015 година, црквата била преосветена.Lakočerejski manastir stara.jpg


 Image:Čin so Apostoli Lakočerejski 02.jpg | Чинот со апостолите, XVII век
 Image:Čin so Apostoli Lakočerejski 01.jpg | Чинот со апостолите, XVI век
 Image:Bogorodica Lakočerejska 01.jpg |  Икона на Света Богородица со Христос, II половина на XVI век
 Image:Bogorodica Lakočerejska 02.jpg | Икона на Света Богородица со малиот Христос на престол, XVII век


 Lakočerejski manastir stara.jpg|Црквата (десно) и Лакочерејскиот манастир во почетокот на 20 век
 Црквата Св. Спас Лакочереј.jpg|Црквата во 2011 година
 Лакочерејски манастир (03).jpg|Апсидата
 

## Поврзано
*Лакочерејски манастир;
*Црква „Св. Никола“ - изградена на темели на црква од XIX век и осветена на 4 јуни 1995 година;
*Црква „Св. Атанасиј“ - изградена во 1963 година;
*Црква „Св. Илија“ - најновата селска црква. Почната да се гради во мај 2012 година;
*Црква „Св. Јован Крстител“ - камен темелник удрен во 2006 година;

## Наводи

## Надворешни врски
*Официјален Facebook профил на манастирот

Категорија:Горно Лакочереј
Црква „Св. Илија“ - Горно Лакочереј

**Свети Илија** — македонски православен храм во Охридското село Горно Лакочереј.  
Свети Илија е една од петте цркви во Горно Лакочереј и е најнова од сите нив. Камен темелник бил удрен на 3 мај 2012 година, а со  службата чиноначелствувал неговото високо правосвештенство владиката Тимотеј.

## Галерија


Црква „Св. Илија“ - Горно Лакочереј (01).jpg|Црквата гледана од југ


## Поврзано
*Лакочерејски манастир;
*Црква „Св. Никола“ - изградена на темели на црква од XIX век и осветена на 4 јуни 1995 година;
*Црква „Св. Јован Крстител“ - изградена во 2006 година;
*Црква „Св. Атанасиј“ - изградена во 1963 година;
*Црква „Вознесение Христово“ - црква во Лакочерејскиот манастир;

## Наводи

Категорија:Горно Лакочереј
Видринец

[мини|десно|300п|Поглед на Видринец (лево) и [Свети Ахил (десно) во Малото Преспанско Езеро.]]
**Видринец** (; *Видрониси*) — мал остров во областа Голема Преспа, Егејска Македонија. Сместен е во Малото Преспанско Езеро, денес во состав на општината Преспа на Леринскиот округ, Егејска Македонија.fмап

## Местоположба
Острвоот е ненаселен и се наоѓа околу еден километар од брегот на с.&nbsp;Л’нки. Недалеку од него, посеверно во езерото, се наоѓа доста поголемиот и попознатиот остров Свети Ахил. На Видринец се наоѓа запустената Видринечка црква (ΧIII - XIV век), а целиот остров зафаќа 3 хектари.

## Клима
Климата е умерена. Просечната годишна температура е . Најтопол месец е јули, со просечна температура од , а најстуден е јануари, со . Просечната годишна количина на врнежи изнесува 1.001&nbsp;мм. Највеќе врнежи има во февруари, со просек од 114&nbsp;мм, а најсув е август, со 33&nbsp;мм.

## Птици
На островот се гнездат птици од разни видови, кои се единствените негови жители. Често можат да се видат јата корморани и пеликани, својствени за целиот преспански крај.

## Поврзано
* Видринечка црква
* Свети Ахил — друг остров во Малото Преспанско Езеро
* Голема Преспа
* Мало Преспанско Езеро

## Наводи

Категорија:Острови во Егејска Македонија
Категорија:Преспа
Категорија:Преспа (општина)
Томас Вермален

**Томас Вермален** (роден на 14 ноември 1985 година, во Капелен) — поранешен белгиски фудбалер, играч од одбраната и поранешен репрезентативец на Белгија (2006-2021).

Вермален се приклучил на младинската академија на Ајакс во 2000 година, а за време на сезоната 2003-2004, неговата прва со првиот тим, го холандското првенство со Ајакс. Дресот на Ајакс го носел цели шест сезони, а во 2009 година по заминувањето на Клас-Јан Хунтелар, тој бил назначен и за капитен на амстердамскиот гигант. Во 2009 година, Вермален потпишал за Арсенал и веќе во својата прва сезона бил избран во тимот на годината на Премиер Лигата. Со трансферот на  Робин ван Перси во Манчестер Јунајтед во август 2012 година, тој бил избран за капитен на *топџиите*, но неговите игри и минутажата биле ограничени поради добрите игри на одбранбениот тандем Мертезакер-Кошчелни. Во август 2014 година, тој се преселил во Барселона за 15 милиони евра, каде поради бројните повреди не успеал да се наметне. Откако една сезона бил позајмен во Рома, во 2019 година се приклучил на јапонскиот Висел Кобе, каде и ја завршил својата кариера во 2021 година.

За репрезентацијата на Белгија, Вермален дебитирал во 2006 година и настапувал се до 2021 година, забележувајќи 85 настапи и 2 гола. Во дресот со државниот грб учествувал на две Светски првенства во 2014 и 2018 и две Европски во 2016 и 2020, како и на Олимписките игри 2008.

## Титули
#### Ајакс
*** [[Ередивиси]]** : 1 
: 2003-2004
*** [[Фудбалски куп на Холандија|Куп на Холандија]]** : 1 
: 2005-2006, 2006-2007
*** [[Суперкуп на Холандија]]** : 1 
: 2006, 2007

#### Арсенал
*** [[ФА Куп]]** : 1 
: 2020-2021

#### Барселона
*** [[Примера Дивисион (Шпанија)|Примера Дивисион]]** : 4 
: 2014–2015, 2015–2016, 2017–2018, 2018–2019
*** [[Фудбалски куп на Шпанија|Куп на Шпанија]]** : 2 
: 2015–2016, 2017–2018
*** [[Светско клупско првенство во фудбал|Светско клупско првенство]]** : 1 
: 2015

#### Висел Кобе
***[[Куп на Императорот]]** : 1
: 2019
***[[Суперкуп на Јапонија]]** : 1 
: 2020

### Репрезентативни
#### Белгија
*Светско првенство во фудбал : 
:20px|Бронзен медал Трето место: 2018

## Наводи

## Надворешни врски

*Томас Вермален на soccerway
*Томас Вермален на transfermarkt
*Томас Вермален на espn
*Томас Вермален на tuttocalciatori
*Томас Вермален на goal.com 

Категорија:Родени во 1985 година
Категорија:Фудбалски дефанзивци
Категорија:Белгиски фудбалери
Категорија:Фудбалери на ФК Ајакс
Категорија:Фудбалери на ФК Арсенал
Категорија:Фудбалери на ФК Барселона
Категорија:Фудбалери на ФК Рома
Категорија:Фламанци
Категорија:Живи луѓе
Категорија:Фудбалери од Премиер Лига
Категорија:Фудбалери од Ла Лига
Категорија:Фудбалери во Серија А
Категорија:Фудбалери на Светско првенство 2014
Црква „Св. Атанасиј“ - Горно Лакочереј

**Свети Атанасиј** — македонски православен храм во Охридското село Горно Лакочереј.  
Свети Атанасиј е една од петте цркви во Горно Лакочереј и е изградена во 1963 година.
Таа се наоѓа на местото Пеливр, каде некогаш се наоѓало селото, кое поради честите излевања на Коселска Река се преместило на денешнета локација.

## Галерија


Црква „Св. Атанасиј“ - Горно Лакочереј (2).jpg|Црквата гледана од северозапад


## Поврзано
*Лакочерејски манастир;
*Црква „Св. Никола“ - изградена на темели на црква од XIX век и осветена на 4 јуни 1995 година;
*Црква „Св. Илија“ - изградена во 2012 година;
*Црква „Св. Јован Крстител“ - изградена во 2006 година;
*Црква „Вознесение Христово“ - црква во Лакочерејскиот манастир;

## Наводи

Категорија:Горно Лакочереј
Црква „Св. Никола“ - Горно Лакочереј

**Свети Никола** — македонски православен храм во Охридското село Горно Лакочереј.  
Свети Никола е една од петте цркви во Горно Лакочереј и главна селска црква.
Таа се наоѓа во селото и е изградена на темели на црква од XIX век. Осветена била на 4 јуни 1995 година од Митрополитот Дебарско-кичевски г. Тимотеј.Во црквата се наоѓаат селските гробишта, кои во 1966 година биле преместини од старата местоположба покрај Коселска Река.
Зограф на црквата бил Марјан Ристески од Велгошти.

## Галерија


Црква „Св. Никола“ - Горно Лакочереј (01).jpg|Црквата гледана од улица 
Црква „Св. Никола“ - Горно Лакочереј (03).jpg|Гробиштата


## Поврзано
*Лакочерејски манастир;
*Црква „Св. Атанасиј“ - изградена во 1963 година;
*Црква „Св. Илија“ - изградена во 2012 година;
*Црква „Св. Јован Крстител“ - изградена во 2006 година;
*Црква „Вознесение Христово“ - црква во Лакочерејскиот манастир;

## Наводи

Категорија:Горно Лакочереј
Црква „Св. Недела“ - Долно Лакочереј

**Света Недела** — македонски православен храм во Охридското село Долно Лакочереј.  
Црквата се наоѓа во **Горна Маала**, односно северниот дел на селото, на излезот кон Горно Лакочереј од левата страна. Таа е изградена во периодот 1971-1973 година, на темели од постара црква, а осветена била во 1974 година од страна на Митрополитот Дебарско-кичевски г. Методиј. Таа е еднокорабна, градена од камен и има три апсиди, со осумстрана купола. Фрескоживописана е од страна на Јоне Симонче од Охрид.

## Галерија


Црква „Св. Недела“ - Долно Лакочереј (3).jpg|Влезот во дворот на црквата
Црква „Св. Недела“ - Долно Лакочереј (1).jpg|Гробиштата на североисток од црквата


## Поврзано
*Долно Лакочереј

## Наводи

Категорија:Долно Лакочереј
Категорија:Цркви во Општина Охрид
Санторини (вулкан)

**Купа Санторини** — голема, претежно потопена купа, која се наоѓа во јужниот дел на Егејското Море, 120 километри северно од Крит во Грција. Видлива над водата е единствено кружната островска група Санторини, која се состои од Санторини како главен остров, Тиразија и Аспрониси на периферијата, и Неа Камени во центарот.

## Географија

Купата има должина од околу 12 на 7 километри, со 300 метри високи стрмни карпи на три страни.

Постојат два мали вулкански острови во центарот на калдерот, Неа Камени и Палеа Камени.

Главниот остров, Санторини, има површина од 75,8 км2, Тиразија 9,3 км2 и ненаселените острови Неа Камени 3,4 км2 и Палеа Камени 0,5 км2 и Аспрониси 0.1 км2,.

Извонредната убавина на високите ѕидови на Санторини, покриени со бели градби, во комбинација со сончевите климатски услови и совршените панорами, островот го направиле една од најголемите туристички атракции во Егејското Море.

## Геологија

Јужноегејскиот вулкански лак ги вклучува вулканите Метана, Милош, Санторини и Нисирос. Тој го означува подвлекувањето на Африканската Плоча под Егејската подлога на Евроазиската Плоча. Се одликува со земјотреси на длабочина од 150-170 километри.

Камените острови во центарот на купата се направени од лавини карпи.

## Вулканологија

Купата е составена од вулкани кои се преклопуваат со штит. Постојат најмалку четири делумно прекриени купи, од кои најстарата јужна купа била формирана околу 180.000 години пред сегашноста. Следната купа Скарос била создадена околу 70.000 години пред сегашноста, а Кејп Рива околу 21.000 години пред сегашноста. Сегашната купа била формирана околу 3600 години пред сегашноста за време на Минојската ерупција.

Палеа Камени и Неа Камени се формирани како резултат на повеќекратни, првично подморски ерупции во центарот на купата.

Иако е заспан, Санторини е активен вулкан. Бројни мали и средни, главно ефузивни ерупции изградиле темни лавини штитови на Неа и Палеа Камени во внатрешноста на купата.

Неговата последна ерупција била во 1950 година, и денес се случува единствено фумаролошка активност, пред сè во рамките на неодамнешните активни кратери. ГПС инструментите регистрирале обновени деформации околу купата во 2011 и 2012 година.

Големата Минојска ерупција на Санторини во 17 век п.н.е. можеби ја инспирирала легендата за Атлантида. Ерупцијата се претпоставува дека имала показател на вулканска избувност од 7, што е највисока оценка за историска ерупција.

## Историски ерупции

Следува спиосок на главните еруптивни настани на Санторини, започнувајќи од катастрофалната Минојска ерупција:

## Наводи

Категорија:Декадни вулкани
Категорија:Вулкани во Грција
Категорија:Егејско Море
Категорија:Санторини
Категорија:Калдери во Европа
Дагмар Оровчанец

**Дагмар Оровчанец** (словенечки: *Dagmar Orovčanec*; родена во  - починала во  на ) — словенечко-македонски гастроентерохепатолог, наставник и стручњак во својата област.

## Животопис
Професор д-р Дагмар Оровчанец била родена во Љубљана, Словенија. Дипломирала на Медицинскиот факултет во Белград во 1980 година. Својата професионална кариера ја продолжила во Скопје на Клиниката за гастроентерохепатологија при Медицинскиот факултет, УКИМ, каде специјализирала, докторирала и супспецијализирала во облата на гастроентерохепатологија. Докторатот и бил во 1999 година, на тема „*Евалуација на местото и улогата на нехирушко лекување на хемороидната болест со интервенти ендоскопски методи*“.

Таа била професор на Медицинскиот факултет во Скопје. Од 2007 година, таа станала дел од тимот на приватната болницата „Ре Медика“ во Скопје.

Професор д-р Оровчанец била сопруга на поранешниот министер за здравство и политичар, истакнат доктор Ѓорѓи Оровчанец.

Починала во Скопје на 25 декември 2017 година.

## Наводи

Категорија:Словенечки гастроентерохепатолози
Категорија:Југословенски гастроентерохепатолози
Категорија:Словенечки универзитетски професори
Категорија:Македонски Словенци
Категорија:Професори на Медицинскиот факултет - Скопје
Категорија:Апсолвенти на Белградскиот универзитет
Категорија:Доктори на Медицинскиот факултет - Скопје
Црква „Св. Јован Крстител“ - Горно Лакочереј

**Свети Јован Крстител** — македонски православен храм во Охридското село Горно Лакочереј.  
Свети Јован Крстител е една од петте цркви во Горно Лакочереј и осветувањето и положувањето на камен темелник за изградба се одржало на 12 ноември 2006 година од страна на Митрополитот Дебарско-кичевски г. Тимотеј. Веќе на 1 јуни 2014 година кога црквата била изградена таа била осветена истот така од митрополитот г. Тимотеј. Ктитор е Нада Димитриеска од Горно Лакочереј а целата црква е изградена со доброволните прилози на жителите на селото и пошироката околија. Зограф на црквата бил Марјан Ристески од Велгошти.

## Галерија


Храм „Св. Јован Крстител“ во Горно Лакочереј (02).jpg|Влезот во црквениот двор


## Поврзано
*Лакочерејски манастир;
*Црква „Св. Никола“ - изградена на темели на црква од XIX век и осветена на 4 јуни 1995 година;
*Црква „Св. Илија“ - изградена во 2012 година;
*Црква „Св. Атанасиј“ - изградена во 1963 година;
*Црква „Вознесение Христово“ - црква во Лакочерејскиот манастир;

## Наводи

Категорија:Горно Лакочереј
Минојски избув

**Минојски избув** или **минојска ерупција** ( — вулкански избув на Тера, остров во Егејското Море, денес во рамките на Грција, во 2 милениум пр.н.е. Точното датирање на овој настан е предмет на спор: археолошките налази укажуваат дека истиот се случил во XVI век п.н.е., но датирањето со јаглерод -14 укажува дека истиот се случил 100 години претходно, во XVII век пр.н.е. Тоа бил еден од најголемите вулкански избуви на Земјата во периодот на пишаната човечка историја, иако не се откриени докази за човечки жртви затоа што местото било слабо населено и евакуирано непосредно пред излегувањето на магмата. Целиот процес траел четири дена.

## Фази на избувот
Избувот денес се дели на четири фази. Нему му претходеле потреси. Потоа жителите го напуштиле островот. Имале доволно време да ги понесат своите работи. При ископувањата на градот Акротири не се пронајдени ниту лешови, накит или алати. После потресите Акротири наизглед е повторно населен. Нестабилните ѕидови биле срушени за да се употребат за друга намена. Под една урнатина жителите ископале 3 кревети и ги поставиле еден над друг.

[thumb|upright 1.2|Сателитска слика од Тера, 21 ноември 2000 година. Заливот во центарот на островот е [калдера создадена од Минојскиот избув.]]

## Поврзано
* Вулкански избув

## Наводи

Категорија:Вулканологија
Категорија:Видови вулкански ерупции
Амди Бајрам

**Амди Бајрам** ( — ) — македонски политичар и претседател на политичката партија Сојуз на Ромите од Македонија (СРМ).

## Животопис
Амди Бајрам е роден во Скопје и има завршено средно трговско училиште, а извесно време бил генерален директор на текстилното претпријатие „Шутекс“. Бајрам во 1994 година, станал пратеник во Собранието на Република Македонија како член на Партија за целосна еманципација на Ромите (ПЦЕР), но до крајот на мандатот работел како независен пратеник. Во 1996 го основал СРМ и бил назначен за нејзин претседател. Во периодот 1994–1998 бил во коалиција со владејачкиот СДСМ, а за парламентарните избори во 1998 типувал победа на премиерот Бранко Црвенковски со 102%.

Во периодот 1998–2002 ја поддржувал владата на ВМРО-ДПМНЕ предводена од Љубчо Георгиевски. При гласањето доверба на владата на Георгиевски по барање на водачот на опозицијата Црвенковски во декември 2000, владата опстоила поради гласот на Бајрам, по што тој изјавил дека им дал „гол со пета“ на СДСМ и дека неговата партија „секогаш е со власта“.

Бајрам во 2004 бил обвинет за кражба на платно од штипската фабрика „Македонка“ вредно 750 илјади евра. Тој првично бил осуден на 7-годишна казна затвор, која потоа му била намалена на 4 години. На локалните избори во 2005, додека пресудата уште не била правосилна, се кандидирал за градоначалник на Шуто Оризари. Иако победил, бил градоначалник нецел месец, бидејќи бил однесен на издржување затворска казна во затворот во Штип. Во 2007 казната му била намалена за шест месеци од претседателот Црвенковски, а во 2008 излегол од затвор.

По напуштање на затворот повторно влегол во коалиција со ВМРО-ДПМНЕ предводена од премиерот Никола Груевски. Додека партиципирал во коалицијата на Груевски, Бајрам вербално се конфронтирал со повеќемина пратеници на СДСМ, велејќи дека е „бренд како Кока-Кола“ во споредба со нив. За време на протестите организирани од СДСМ пред Собранието на 24 декември 2012, Бајрам им покажал среден прст на насобраните симпатизери на опозицијата. Бајрам ја прекинал коалиција со ВМРО-ДПМНЕ откако партијата заминала во опозиција по парламентарните избори во 2016 и изразил желба да премине во парламентарното мнозинство предводено од СДСМ на премиерот Зоран Заев. Амди бил татко на политичарот Елвис Бајрам, кој бил градоначалник на Општина Шуто Оризари во периодот 2009–2017.

Починал на 64-годишна возраст како последица на срцеви проблеми. Посмртно му бил направен тест за новиот коронавирус кој бил позитивен.

## Наводи

Категорија:Политичари од Скопје
Категорија:Македонски стопанственици
Категорија:Македонски Роми
Категорија:Пратенички состав 1994-1998
Категорија:Пратенички состав 1998-2002
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Пратенички состав 2011-2014
Категорија:Пратенички состав 2014-2016
Категорија:Пратенички состав 2016-2020
Категорија:Починати од КОВИД-19 во Македонија
Категорија:Македонски затвореници и притвореници
Категорија:Затвореници во Македонија
Девичка Река

**Девичка Река** или **Мала Река** — река во Поречието, западна Македонија, помала лева притока на Треска која ја прима спротиводно на 76,7&nbsp;км од својот влив. Извира на источните падини на планината Песјак на надморска височина од 1.595&nbsp;м, се влева во Треска на 515&nbsp;м кај селото Девич.

## Физички особености
Вкупната должина од изворот до вливот и изнесува 9,1&nbsp;км, а минималната должина е 8,0&nbsp;км. Вкупниот пад помеѓу изворот и вливот е доста висок и изнесува 1.080&nbsp;м а просечниот е исто така висок и изнесува 118,7‰. Вкупната должина на водоразделната линија и изнесува 19,5&nbsp;км а сливот зафаќа  или 1,1% од вкупната површина на сливот на реката Треска.

## Течение
Реката извира меѓу врвите Седлар и Стари Говедарник на планината Песјак, западно од с. Грешница и северозашадно од с. Требино. Тече стрмно надолу под возвишенијата Црквиште и Долно Ќафе во североисточен правец и по Свештенички Рид свртува во југоисточен правец, одминувајќи го селото Грешница на север. Потоа реката стрмно се спушта продолжува под ридот Вртешка од десната страна и меѓу него и ридот Попец свртува на север, и веднаш потоа на исток. Тука ја прима реката **Уча** и продолжува во рамницата на с. Девич, поминува низ селото и потоа се влева во Треска, под возвишението Камениште од североисточна страна.

## Долина
Долината на Девичка Река е мошне стрмна. Во изворишниот дел е всечена во кристалести шкрилци и го пресекува појасот од плиоценски конгломерати и глини, а во долниот тек со тесни и кратки сатески се пробива низ доломитската зона.

## Поврзано
* Попец
* Девини Кули
* Песјак

## Наводи

Категорија:Реки во Македонија
Категорија:Притоки на Треска
Категорија:Порече
Категорија:Општина Македонски Брод
Категорија:Грешница (Порече)
Категорија:Девич
Песјак (појаснување)

**Песјак** може да се однесува на следниве нешта:

## Места
* Песјак — село во општината Хрупишта, Костурско
* Песјак — село во општината Макеларе, Дебарски округ, Албанија
* Песјак — планина во западна Македонија

* Песјак — археолошко наоѓалиште кај с. Црновец, Битолско

## Биологија
* Песјак (кучешки заб или очник) — заб кај цицачите, сместен меѓу секачот и катникот
Авачински (вулкан)

**Авачински** или **Авача** — активен стратовулкан на полуостровот Камчатка на Далечниот Исток во Русија. Се наоѓа во близина на главниот град на Камчатка, Петропавловск Камчатски. Заедно со соседниот вулкан Корјакски, тој е прогласен за Декаден вулкан, идентификувајќи се како достоен за одредена студија како дел од програмата на ООН за намалување на природните катастрофи, земајќи ја предвид неговата историја на експлозивни ерупции и близината до населените места.

Последната ерупција на Авачински се случила во 2008 година. Оваа ерупција била мала во споредба со вулканската ерупција со Показател на вулканска избувност од 4 во 1945 година.

## Геолошка историја

Авачински се наоѓа на Тихиот Океан во точката каде Тихоокеанската Плоча доаѓа до допир со Евроазиската Плоча со стапка од околу 80 милиметри годишно.

Вулканот е еден од најактивните вулкани на полуостровот Камчатка, и започнал да еруптира од средината до крајот на плеистоценската ера. Има купа во облик на потковица, која се формирала пред 30-40.000 години по едно големо лизгање на земјиштето кое покривало површина од 500 км2 јужно од вулканот. Реконструкцијатата на новиот конус во купата се случила во две фази на ерупцијата, пред 18.000 и 7.000 години.

## Скорешна активност

Авачински избувнал најмалку 16 пати во запишаната историја. Ерупциите генерално биле експлозивни, а пирокластичните текови и лахари имаале тенденција да бидат насочени кон југ од страна на нарушената купа. Најновата голема ерупција (VEI=4) се случила во 1945 година, кога околу 0,25 км2 магма била исфрлена. Вулканот оттогаш имал помали ерупции во 1991 и 2001 година.

Вулканот продолжува да се соочува со чести земјотреси, и многу фумароли постојат во близина на врвот. Температурата на гасовите што се емитираат на овие фумароли се над 400&nbsp;°C. Авачински бил прогласен за Декаден вулкан во 1996 година, заедно со блискиот вулкан Корјакски.

## Галерија


Image:Avachinsky Summit.jpg|Врвот на Авачински .
Image:Koryaksky and Avachinsky volcanoes from the ISS.jpg|Авачински  од вселената
Image:Avachinsky Volcano, Kamchatka Peninsula.JPG|Фотографија од Авачински од која се гледа кратерот на врвот покриен со снег.


## Поврзано
* Авача (река)
* Авачински Залив

## Наводи

## Надворешни врски
*  VolcanoWorld information 

Категорија:Стратовулкани
Категорија:Активни вулкани
Категорија:Калдери во Русија
Категорија:Вулкани во Русија
Категорија:Камчатски крај
Категорија:Декадни вулкани
Жерар Пике

**Жерар Пике Бернабеу** (, ; е роден на 2 февруари 1987 година) — шпански професионален фудбалер кој игра како центарален одбранбен играч за Барселона и за шпанската репрезентација.

Производ е на фудбалската академија на Барселона, *Barça е cantera, La Masia*, Пике првично го напуштил клубот и преминал во Манчестер Јунајтед во 2004 година, каде што останал четири години, пред да се врати повторно во Барселона под водство наПеп Гвардиола, помагајќи му клубот да ги освои трите трофеи во сезоните 2008-09 и 2014-15 година. Тој е еден од четири играчи во историјата кој ја освоил УЕФА Лигата на Шампионите, две години по ред, со различни тимови, а меѓу другите се Марсел Десаи, Паоло Соуса и Самуел Ето.

Пике има исто така ја претставувал Шпанија, а своето деби го имал на 11 февруари 2009 година. Тој одиграл суштинска улога за репрезентацијата на Шпанија со кој го освоил 2010 ФИФА Светско Првенство и  УЕФА Еуро 2012.

## Наводи


Категорија:Родени во 1987 година
Категорија:Фудбалери на Светско првенство 2010
Категорија:Фудбалери на Светско првенство 2014
Категорија:Фудбалски дефанзивци
Категорија:Фудбалери на ФК Барселона
Категорија:Фудбалери освојувачи на Светско првенство
Категорија:Фудбалери од Ла Лига
Категорија:Живи луѓе
Категорија:Фудбалери на ФК Манчестер Јунајтед
Категорија:Фудбалери од Премиер Лига
Категорија:Шпански фудбалери
Категорија:Фудбалери на Европско првенство 2012
Корјакски

**Корјакски** — активен стратовулкан на полуостровот Камчатка на Далечниот Исток во Русија. Се наоѓа во близина на главниот град на Камчатка, Петропавловск Камчатски. Заедно со соседниот вулкан Авачински, тој е прогласен за Декаден вулкан, идентификувајќи се како достоен за одредена студија како дел од програмата на ООН за намалување на природните катастрофи, земајќи ја предвид неговата историја на експлозивни ерупции и близината до населените места.

## Геологија

Корјакски се наоѓа на Тихиот Океан во точката каде Тихоокеанската Плоча доаѓа до допир со Евроазиската Плоча со стапка од околу 80 милиметри годишно. Вулканот веројатно бил активен десетици илјади години. Геолошките записи покажуваат дека имало три главни ерупции во последните 10.000 години, на 5500 п.н.е., 1950 п.н.е. и 1550 п.н.е. Овие три ерупции се смета дека биле главно ефузивни, создавајќи обемни лавини текови.

## Еруптивна историја

Корјакски за првпат избувнал во евидентираната историја во 1890 година. Ерупцијата се одликува со лавини испуштања на пукнатини кои се отвориле на југозападниот дел на вулканот. Се верувало дека повторно избувнал пет години подоцна, но подоцна било докажано дека не се случила ерупција бидејќи она што се сметало дека е столб на ерупцијата, всушност било пареа генерирана од силна фумаролска активност.

Друга кратка, умерена експлозивна ерупција се случила во 1926 година, по што вулканот не бил активен до 1956 година. Ерупцијата од 1956 година била поексплозивна од претходните познати ерупции, со VEI = 3, и генерирал пирокластични текови и лахари. Ерупцијата продолжила до јуни 1957 година.

На 29 декември 2008 година, Корјакски избувна со пепел од 6.000 метри, првата голема ерупција по 3.500 години.

Корјакски бил прогласен за Декаден вулкан во 1996 година, заедно со блискиот вулкан Авачински.

## Наводи

### Литература
*Droznin D., Levin V., Park J., Gordeev E. (2002), *Detailed Mapping of Seismic Anisotropy Indicators in Southeastern Kamchatka*, American Geophysical Union, Fall Meeting 2002.
*Levin V., Park J., Gordeev E., Droznin D. (2002), *Complex Anisotropic Structure of the Mantle Wedge Beneath Kamchatka Volcanoes*, American Geophysical Union, Fall Meeting 2002.
*Taran Y.A., Connor C.B., Shapar V.N., Ovsyannikov A.A., Bilichenko A.A. (1997), *Fumarolic activity of Avachinsky and Koryaksky volcanoes, Kamchatka, from 1993 to 1994*, Bulletin of Volcanology, v. 58, p.&nbsp;441-448.

## Надворешни врски

*Koryaksky volcano at SummitPost.org
*VolcanoWorld information
*
*Pravda article about seismic activity at Koryaksky
*"Koryakskaya Sopka, Russia" on Peakbagger
*NASA - Koryaksky

Категорија:Стратовулкани
Категорија:Калдери во Русија
Категорија:Вулкани во Русија
Категорија:Камчатски крај
Категорија:Декадни вулкани
Категорија:Активни вулкани
Категорија:Триилјадници
Серхио Бускетс

**Серхио Бускетс Бургос** (, ; роден на 16 јули 1988 година) — шпански професионален фудбалер кој игра како одбранбен играч во средниот ред за Интер Мајами и репрезентацијата на Шпанија.

Тој пристигнал во првиот тим на Барселона во јули 2008 година, и направил име и голем успех за релативно краток временски период. Со неговите добри игри, тој многу брзо бил повикан во дресот на репрезентацијата на Шпанија за речиси помалку од една година по неговото клупско деби.

Бускетс и помогнал на Шпанија да го освои Светското Првенство 2010 година и  Еуро 2012. Тој исто така ја претставувал својата нација на Светското Првенство 2014 година и Евро 2016 година.

## Наводи

Категорија:Родени во 1988 година
Категорија:Фудбалери на Светско првенство 2010
Категорија:Фудбалери на Светско првенство 2014
Категорија:Фудбалери на ФК Барселона
Категорија:Фудбалери освојувачи на Светско првенство
Категорија:Фудбалери од Ла Лига
Категорија:Живи луѓе
Категорија:Шпански фудбалери
Категорија:Фудбалери на Европско првенство 2012
Црква „Св. Никола“ - Калишта

**Свети Никола** — главна селска црква во селото Калишта.

Околу црквата се наоѓаат и селските гробишта.

## Местоположба

Црквата се наоѓа во јужниот дел од селото, на самиот излез кон Калишкиот манастир од десната страна..

## Историја

Таа била изградена на темели од постара црква која била разрушена во првата половина на 19 век. Сегашната црква е изградена во 1972 година со големо залагање на калиштанецот Васил Танаскоски.

Во црковниот двор постои археолошко наоѓалиште од типот црква и некропола од средниот век.

## Галерија


Податотека:Викиекспедиција во Дримкол 136.jpg|Поглед на црквата
Податотека:Викиекспедиција во Дримкол 137.jpg|Апсидата на црквата
Податотека:Викиекспедиција во Дримкол 138.jpg|Селските гробишта
Податотека:Викиекспедиција во Дримкол 139.jpg|Детаљ на црквата
Податотека:


## Поврзано
* Струшко архијерејско намесништво
* Трета струшка парохија
* Калишта

## Наводи

## Надворешни врски

Категорија:Калишта
Калишта
Биг стар

мини|десно|Биг Стар
**Биг Стар** — американска рок-група, основана во Мемфис, Тенеси, во 1971 година од Алекс Чилтон, Крис Бел, Џоди Стивенс и Енди Хамел. Групата се распаднала во 1974 година, а речиси 20 години подоцна се реорганизирала со нов состав. Во својата прва ера, музичкиот стил на групата бил заснован врз хармониите на Битлси, ритамот на Ролинг Стоунс и гитарскиот звук на Бирдс. Песните на Биг Стар се одликувале со темни, егзистенцијални теми, а стилот на групата бил предвесник на алтернативниот рок од 1980-тите и 1990-тите. Според зборовите на списанието „Ролинг Стоун“, Биг Стар создале „дела што никогаш не престанале да ги инспирираат следните генерации“, оценувајќи ги како „типична американска пауер-поп група“ и „еден од најпознатите митски и влијателни култови во целокупниот рокенрол“.

Првиот албум „Големата ѕвезда“ од 1972 година бил исполнет со ентузијастички прегледи, но неефективниот маркетинг од Стакс рекордс (Stax Records) и ограничената дистрибуција го намалила неговиот комерцијален успех. Тоа предизвикало влошување на односите меѓу членовите на групата: Хумел заминал да го заврши своето високо образование откако вториот албум, „Радио Сити“, бил завршен во декември 1973 година. Како и првиот албум, и „Радио Сити“ добил одлични критики, но проблемите со издавачката куќа повторно ја попречувале продажбата - Колумбија рекордс, која ја презела контролата врз каталогот на „Стакс“, исто така, ефикасно ставила вето на нејзината дистрибуција. По третиот албум, снимен во есента 1974 година, кој се сметал за комерцијално неиздржлив, групата се распаднала кон крајот на 1974 година.

## Значење и влијание
Една песна од албумот „Мило ми е што се сретнав“ (англиски: *Pleased To Meet Me*) на американската рок-група Риплејсментс (англиски: *The Replacements*) од 1987 година е насловена „Алекс Чилтон“ во чест на главниот член на Биг Стар.

## Наводи

Категорија:Американски музички групи
Категорија:Музички групи основани во 1971 година
Орце Јордев

Бригадниот генерал **Орце Јордев** (р.  во , Република Македонија) — актуелен командант на Полкот за специјални операции на која функција е од 2015 година. Има завршено повеќе школи и бројни курсеви за специјални операции во земјата и надвор. Во 2011 година бил одликуван со Медал за храброст заедно со уште пет припадници на Полкот за специјални операции. Во 2016 година од полковник е унапреден во бригаден генерал со указ на претседателот Ѓорге Иванов.
## Наводи

## Надворешни врски
* Командант на Полкот за специјални операции 

Категорија:Носители на на Медалот за храброст на Македонија
Категорија:Генерали во АРМ
Драгослав Михаиловиќ

**Драголсав Михаиловиќ (Михајловиќ)** (српски: *Драгослав Михаиловић*, 17 ноември 1930, Ќуприја, Кралство Југославија — 12 март 2023, Белград, Србија) — српски писател и академик.

## Животопис
Михаиловиќ завршил гимназија во родниот град, а во 1949 година се запишал на Филолошкиот факултет во Белград, каде студирал на групата за југословенска книжевност и српско-хрватски јазик. Дипломирал во 1957 година. Во 1981 година, Михаиловиќ бил избран за дописен член на Српската академија на науките и уметностите.

## Творештво
Во 1967 година, Михаиловиќ ја објавил својата прва книга, збирката раскази „Фред, добра ноќ“, во издание на Матица српска. За неа, тој ја добил Октомвриската награда што ја доделува градот Белград. Следната година, повторно во издание на Матица српска, се појавил романот „Кога цветаа тиквите“, кој постигнал голем успех и до 1980 година доживеал пет изданија во Србија, а бил преведен и на неколку други јазици. По мотивите на овој роман, подоцна Михаиловиќ ја напишал и истоимената драма. Во 1975 година го објавил својот втор роман „Венецот на Петрија“ за кој следната година ја добил Андриќевата награда, а подоцна биле снимени и истоимениот филм и телевизиска серија. Исто така, Михаиловиќ напишал и поголем број раскази кои биле објавени во разни списанија и дневни весници, а многу од нив се преведени и на други јазици. Притоа, неговите раскази биле дел од девет избори и антологии, објавени во Југославија, Полска, Бугарија, Чехословачка, Советскиот Сојуз и Велика Британија. Во продолжение, Миахиловиќ пишувал и радио-драми, изведувани на повеќе радио-станици во Србија и во странство. Во 1981 година била изведена телевизиската драма „Аквизитери“, а потоа била прикажана и монодрамата „Патник“. Најпосле, тој е автор и на драмата „Скитниците пијат чај“, која се прикажувала на сцените на „Ателје 212“ во Белград и на Народниот театар во Прилеп.

## Наводи

Категорија:Српски романописци
Категорија:Српски раскажувачи
Категорија:Академици на САНУ
Категорија:Репресирани поради Резолуцијата на Информбирото
Категорија:Српски драматурзи
Категорија:Српски сценаристи
Категорија:Југословенски сценаристи
Категорија:Добитници на Андриќевата награда
Категорија:Добитници на НИН-овата награда
Категорија:Српски писатели
Категорија:Починати во 2023 година
Категорија:Родени во 1930 година
Категорија:Погребани во Алејата на заслужните граѓани на Новите гробишта (Белград)
Сува Река (Дервенска)

**Сува Река** или **Суводолица** — река во Тетовско и Скопско, последна лева притока на Треска ја прима спротиводно на 3,9&nbsp;км од својот влив. Тече крај патот од Тетово за Скопје, во вкупна должина од 22&nbsp;км. Иако реката го има називот „Дервенска“ како определнциа, таа не тече низ Дервенската Клисура, туку само во начелното географско подрачје.

## Опис
Реката извира над с.&nbsp;Добарце, Општина Желино, на надморска височина од 800&nbsp;м, а се влева на 275&nbsp;м во с.&nbsp;Глумово, Општина Сарај. Точната должина од изворот до вливот и изнесува 22,1&nbsp;км, а минималната должина е 19,4&nbsp;км, со коефициент на развиеност е 1,14. Вкупниот пад помеѓу изворот и вливот изнесува 525&nbsp;м а просечниот и изнесува 23,7‰.

Вкупната должина на водоразделната линија на Сува Река изнесува 64&nbsp;км, а сливот и зафаќа  или 7,9% од вкупната површина на сливот на реката Треска.

## Течение
Изворот на реката е во месноста Ограде над с.&nbsp;Добарце, меѓу планините Сува Гора и Жеден во Долни Полог. Тече во источен правец, меѓу селата Групчин и Копачин Дол под Жеден, па ги одминува Ново Село и Рогле, каде од десно ѝ се приклучуваат Коваја и Роглевскиот Поток. Тука го заобиколува ридот Марков Ѕид и од лево го прима Изни Дол, а потоа и Постерка кај с.&nbsp;Бојане. Во Скопско кај Бојанското Поле тече северно од селата Ласкарци и Буковиќ, меѓу кои ја добива притоката Паничарска Река. Скопската Котлина минува низ с.&nbsp;Арнакија, па продолжува околу с.&nbsp;Глумово и се влева во Треска кај истоименото вештачко езеро во североисточниот крај на селото.

## Долина
Долината на Сува Река е преграбенска и има широко долинско дно. Страните на долината кон планините Сува Гора, Осој и Грамада стрмно се издигаат, додека кон Бојанското Поле постепено или пак кон целиот Љубин, каде што има ерозивен отсек од 20-30&nbsp;м. Во поречјето има абразиони-полигенетски и флувијални површи и тераси.

## Поврзано
* Сува Река (Скопска)
* Горни Полог

## Наводи

Категорија:Реки во Македонија
Категорија:Притоки на Треска
Категорија:Општина Желино
Категорија:Општина Сарај
Категорија:Глумово
Пеколник

**Пеколник** — кратка река во западна Македонија, на граничното подрачје меѓу Поречието од Полошката Котлина. Претставува последна десна притока на Треска преку вливот во езерото Козјак. Долга е само 6&nbsp;км.

## Опис
Реката извира во месноста Леска во југозападниот дел на Сува Планина, на надморска височина од 896&nbsp;м, и начелно ја следи атарската граница меѓу горнопоречкото село Здуње и горнополошкото с.&nbsp;Луковица. По извориштето, кое има западен тек, реката зема северен правец и минува низ клисурата Пеколник по целото свое течение, сè до езерото.

Се влева на надморска височина од 354&nbsp;м во североисточен разгранок на езерото Козјак под ридовите Орлак од лево и Патно Брдо од десно. Дел од нејзината долина во овој дел (наречена Пеколник, по реката) е зафатен со водата на ракавот и се наоѓа 25,7&nbsp;км спротиводно од вливот на Треска во Вардар. Коефициентот на развиеност на Пеколник е 1,15. Вкупниот пад помеѓу изворот и вливот изнесува 542&nbsp;м, а просечниот и изнесува ‰.

Вкупната должина на водоразделната линија на реката Пеколник изнесува 18,5&nbsp;км а сливот и зафаќа  или 0,75% од вкупната површина на сливот на реката Треска.

## Долина
Пеколник е периодичен водотек кој ги има сличните одлики како и реката Оча. За време на висок водостој водите му истекуваат преку наносниот материјал сè до вливот во реката Треска, каде што преку истиот избива во вид на врело во плавина. За време на поројни дождови и брзо топење на снегот има и површинско истекување. Со изградбата на вештачкото езеро Козјак дел од речната долина при вливот е заезерена.

## Поврзано
* Јасен (резерват)

## Наводи

Категорија:Реки во Македонија
Категорија:Притоки на Треска
Категорија:Општина Желино
Категорија:Луковица (Тетовско)
Тополничка Река

**Тополничка Река** (или *Тополнечка Река*, позната и како **Браќамчица**) — река во Долното Поречие, западна Македонија, лева притока на реката Треска.

## Опис
Вкупната должина од изворот до вливот и изнесува 12,2&nbsp;км, a коефициентот на развиеност е 1,27. Вкупниот пад помеѓу изворот и вливот изнесува 1.160&nbsp;м, а просечниот изнесува 95,1‰.

## Течение
Извира во месноста Браќамски Буки на источните падини на планината Челоица, на надморска височина од 1.670&nbsp;м. Тука е позната како *Браќамчица* и тече во североисточен правец, па врти на исток кај ридот Голо Брдце и од десно го прима Табански Поток. Во понатамошниот дел се спушта на рамен терен и се спојува со Томина Река и продолжува по долината низ с.&nbsp;Тополница, по кое е наречена.

Во следните неколку километри минува под ридот на Горни Манастирец, и доаѓа до проширен дел каде од лево ѝ се придружува потокот Суви Дол. Во ист правец го одминува ридот Мало Брдо од десно и навлегува во ширината на Долни Манастирец (Ново Село), каде по половина километар се влева во Треска на висина од 510&nbsp;м, под ридот Подиште сместен од десно.

Вкупната должина на водоразделната линија на Тополничка Река изнесува 28,0&nbsp;км а сливот и зафаќа  или 1,6% од вкупната површина на сливот на реката Треска.

## Долина
Долината се протега во начелен правец исток-запад и е нормална на долината на Треска, која ја прима спротиводно на 67,3&nbsp;км од својот влив во Вардар.

## Поврзано
* Порече
* Челоица

## Наводи

Категорија:Реки во Македонија
Категорија:Притоки на Треска
Категорија:Порече
Категорија:Општина Македонски Брод
Категорија:Тополница (Порече)
Меланом

**Меланом**, исто така познат како **злоќуден меланом**, е канцер кој се развива од клетките кои содржат пигмент познати како меланоцити. Меланомите обично се појавуваат на кожата, но ретко може да се појават и на устата, цревата или окото. Кај жените најчесто се појавуваат на нозете, додека кај мажите на грбот. Некогаш се развива од бенка кај која настануваат промени како зголемување, гранична неправилност, промена во бојата, чешање или појава на чири.

Со третман стапката на петгодишно преживување во САД е 98% кај оние со локализирана болест и 17% кај лица кај кои настанала дисеминација.

## Наводи

Категорија:Неоплазми
Рејнир

**Планината Рејнир** — највисоката планина на Каскадските Планини на Северозападниот дел на Тихиот Океан, и највисока планина во американската држава Вашингтон. Рејнир претставува голем активен стратовулкан кој се наоѓа на 87 километри југоисточно од Сиетл, во Националниот парк Рејнир. Таа е најстарата топографски истакната планина во Континентален САД и Каскадските Вулкани, со височина од 4 392 метри.

Вулканот се смета за еден од најопасните во светот, и е прогласен за Декаден вулкан, идентификувајќи се како достоен за одредена студија како дел од програмата на ООН за намалување на природните катастрофи, земајќи ја предвид неговата историја на експлозивни ерупции и близината до населените места. Поради големата количина на леднички мраз, планината може да произведе големи лахари кои би можеле да ја загрозат целата долина на реката Пујалуп и претставува сериозна закана за јужните делови на метрополската област Сиетл од 3,7 милиони жители.

## Наводи

## Надворешни врски

Категорија:Стратовулкани
Категорија:Активни вулкани
Категорија:Вулкани во САД
Категорија:Планини во САД
Категорија:Декадни вулкани
Категорија:Четириилјадници